
Opprime,  dum  nova  sunt,  subiti  mala  semina  morbi 

Ovid. 


Luise  V. , puella  annum  agens  tertium , scrophulosi  habitus , 
ceteroquin  sana,  bene  nutrita  etviginti  dentibus  praedita,  nullo 
hactenus,  si  variolas  vaccinas  exceperis,  morbo  obnoxia  sub 
finem  anni  praeteriti  achoribus  corripiebatur,  qtfi  plures  faciei 
partes,  genas,  frontem,  regionem  pone  aures,  imo  capillatum 
caput  hinc  inde  crustis,  ab  initio  humectantibus  deinde  siccis, 
obtegebant.  His  achoribus  sine  ullius  remedii  externi  usu  me- 
debatur, sed  paulatim  post  quinque  vel  sex  hebdomades,  solo 
Jaceae  infuso  tenui,  pro  potu  adhibito,  abibant.  Reliqui  cor- 
poris valetudo  et  durante  hoc  exanthemate  et  sanato  illo  nul- 
lam omnino  mutationem  erat  perpessa. 

Die  nono  mensis  Januarii  anni  currentis  , cum  scalae  Reau- 
murianae  hydrargyrum  iam  per  plures  septimanas  infra  pun- 
ctum glaciale,  imo  nonnunquam  ad  sedecimum  usque  gradum, 
descenderat , puella  illa  in  morbum  admodum  vehementem 
subito  incidit.  Sine  ullo  quippe  aegritudinis  signo  lectulum 
octava  hora  vespertina  petierat  et  ad  mediam  usque  noctem 
placide  dormiverat;  hoc  vero  tempore  repente  expergefacta  cum 
gemitu,  eiulatu,  anxietate  et  summa  inquietudine  sese  movebat 
et  nunc  huc  nunc  illuc  in  lectulo  iactabatur.  Anxia  mater  cum 

hos  gemitus  percepisset,  statim  prolem  adiit  eamque  eiulantem, 
inquietissimam,  situm  cum  magno  angore  saepissime  mutantem 
invenit,  simulque  faciem  tumidam  et  ruberrimam  esse,  oculos 
autem  ultra  modum  coruscos  e cavo  suo  prominere  animad- 
vertit. Praeterea  vomituritiones  aderant  frequentes,  quas  de- 
inde vomitus  ipse  insequebatur,  quo  cum  pauco  muco  permix- 
tus latex  aquosus,  e flavo  viridiusculus  sine  ullo  ciborum  prae- 
terita vespera  sumtorum  vestigio  eiiciebatur.  Hic  vomitus  bre- 
vissimis intervallis  ter  rediit  et  turbae  universae  initium,  ne- 
quaquam autem  finis  erat. 

Accesserunt  enim  mox  stridor  dentium,  spasmus  cynicus, 
strabismus  et  denique  totius  corporis  motus  convulsivi  admo- 
dum vehementes  cum  extremitatibus  frigidis,  pallidis,  collapsis 
et  facie  turgida  atque  rubra.  Has  convulsiones,  cum  post  ho- 
rae quadrantem  evanuissent,  excepit  altus  sopor,  quo  durante 
respiratio  vix  auribus  percipienda  et  raris  eiulatibus  interrupta 
observabatur.  Hunc  soporem  anxii  parentes  omni  opera  tur- 
bare studebant;  verebantur  quippe  ne  languida  et  vix  sentienda 
respiratio  simul  cum  ipsa  vita  cessaret. 

Puella  sic  e somno  expergefacta  sui  plane  compos  erat  et 
valde  querula  non  ob>  quendam  dolorem,  qualem  non  percipie- 
bat, sed  ex  sola  coenaesthesi  mutata;  loquela  eius  infirma  erat 
et  saepe  gemitu  et  singultu  interrumpebatur,  cutis  sicca  et  ca- 
lida bibendique  desiderium  Vehemens.  Ad  hanc  sitim  compe- 
scendam parentes  chamomillae  infusum  propinarunt,  vulgarem 
sequentes  opinionem,  naturam  ad  fugandam  aegrotorum  sitim 
non  aquam  puram,  sed  potius  infusa  theaeformia  postulare. 
Jam  autem  cuin  huius  infissi  uncias  nonnullas  sumsisset  aegro- 
tuk,  iterum  nausea  et  vomitus  accessit,  post  quae  symtomata 
denuo  convulsiones  comparuerunt,  quas  tandem  idem  sopor 
cum  gemitu  , eiulatu  et  siti  iunctus  excepit.  In  hoc  statu  infans 
ad  dedmam  usque  horam  antemeridianam  perseveravit  ; cum 

autem  hoc  tempore  impetus  spasmodicus  iterum  et  cum  maiori 
vehementia  rediisset,  et  diutius  quam  antea  durasset,  infantis 
pater  precibus  me  adiit,  ut  medicinam  malo  afferrem.  Ex  hi- 
storiae morbi  enarratione,  quae  sane  manca  et  imperfecta  erat, 
hydrocephalum  acutum  praesentem  esse  verebar;  quare  celerrime 
ad  aegrotulam  properavi  et  in  eius  statum  iriquisivi. 

Inveni  autem  haec : faciem  profunde  rubram  et  turgidam ; 
oculos  fulgentes,  prominentes;  pupulam  dilatatam  minusque 
sensibilem;  nares  siccas;  labia  arida,  scissa,  nigrescentia;  lin- 
guam ad  margines  rubram,  in  media  vero  parte  muco  tenaci, 
albido,  siccescente  obtfectam;  arterias  temporales  et  carotides 
vehementer  pulsantes;  thoracem  respiratione  celeri,  inaequali 
valde  agitatam;  cordis  motum  fortem,  frequentem;  abdomen 
tumidum  magis  et  tensum  quam  contractum,  a manus  tactu  non 
dolens;  cutem  naturali  calidiorem  et  siccam;  alvum  ex  viginti 
quatuor  horis  clausam;  urinam  raram,  calidiorem,  ex  flavo  ru- 
bram; pulsus  frequentes,  celeres,  duros  et  fortes;  vocem  in- 
certam, minus  fortem,  lacrymosam  et  leviter  raucam.  Ciborum 
desiderium  aderat  omnino  nullum,  perpetua  autem  sitis,  cui 
sedandae  tamen  paucae  aquae  guttae  sufficiebant.  Praeterea  in- 
quietissima erat  aegrotula,  ex  uno  lectuli  latere  ad  alterum 
perpetuo  sese  iactabat,  admotis  manibus  nares  et  labia  assidue 
fricabat  et  insignem  morositatem  summamque  ad  lacrymandum 
proclivitatem  ostendebat. 

Ex  his  symtomatibus  rite  consideratis  mihi  patere  vide- 
batur: febrem  inflammatoriam,  una  cum  forti  versus  cerebrum 
sanguinis  congestione,  adesse. 

Causam,  quae  hanc  febrem  provocasset,  occasionalem  pa- 
rentes omnino  nescierunt;  confitebantur  aperte  ipsorum  filiolam, 
quae  cubile  calefactum  non  reliquisset,  refrigerio  expositam 
fuisse  nulli,  neque  in  diaetetico  regimine  peccatum  aliquod  ad- 
misisse. Vermium  intestinalium  praesentia  signis  nullis  adhuc 

se  prodiderat.  Externa  totius  capitis  inquisitio  accurata  laesio- 
sionis  alicuius  nullum  vestigium  praebebat.  Per  omnem  autem 
hyemem  infans  iteratis  vicibus  de  dolore  vel  potius  de  pruritu 
oculorum  conquesta  erat.  Oculi  praeter  symtomata  supra  di- 
cta, quae  praesenti  morbo  suam  debebant  originem,  morbosae 
alicuius  alienationis  signa  haud  offerebant;  quum  autem  cubicu- 
lum, in  quo  degebat  et  dormiebat  infans,  semper  molestissimo 
fumo  repletum  invenirem,  illum,  ut  pruritus  istius,  causam  ac- 
cusandum esse  censui.  Praeterea  de  huius  cubiculi  conditione 
hoc  annotandum  est,  temperiem  eius,  ex  mala  furni  constru- 
ctione, non  semper  eandem,  sed  mox  calidiorem,  mox  frigi- 
diorem fuisse.  Inprimis  pavimentum  perfrigidum  erat,  ita  ut 
vel  ipsi  parentes,  quamvis  calceis  lanatis  pedes  vestissent,  tamen 
gelidos  illos  semper  tangerent  et  filiolae  etiam  pedes  ita  teti- 
gisse contenderent. 

Equidem  proinde  ex  pedum  refrigerio  paulatim  facto  fe- 
brem illam  et  congestiones  repetendas  esse  arbitrabar.  Febrem 
autem  inflammatorium  characterem  habuisse  nemini  mirum  vi- 
debitur, qui  validam  aegrotulae  constitutionem  et  dehinc  anni 
tempus  et  temperiei  atmosphaericae  ventorumque  rationem  con- 
sideraverit. Achores  illos,  de  quibus  supra  retuli,  praesenti 
morbo  occasionem  dare  potuisse  vero  utique  simile  mihi  haud 
videbatur,  quippe  qui  neque  incaute  administrato  artis  auxilio 
neque  ipsius  naturae  vi  subito  suppressi  erant,  sed  sensim  sen- 
simque  ad  siccitatem  perducti  evanuerant. 

Prognosis  mihi  ambigua  et  fere  infausta  constituenda  vide- 
batur. Accurate  enim  consideratis  aegrotae  aetate,  constitutione 
et  symtomatum,  quibus  proruperat  morbus,  ferocia,  anni  item 
temporis  atque  conditionis  coeli,  quae  morbi  incremento  admo- 
dum favebant,  ratione  habita,  non  poteram  non  vereri,  ne  fe- 
bris inflammatoria,  cum  forti  versus  cerebrum  congestione  iun- 
cta,  in  veram  cerebri  inflammationem  transiret,  quae  subito  ex- 

sudatione  serosa  in  cerebri  ventriculos  finita,  paralysin  et  deni- 
que mortem  adduceret.  Quod  proxime  instans  periculum  ut 
arceretur  celeri  profecto  eoque  satis  valido  artis  opus  erat 
auxilio. 

Curatio,  qua  ad  hunc  finem  me  pervenire  posse  arbitra- 
bar, duabus  indicationibus  superstruenda  videbatur:  scilicet  au- 
ctus versus  cerebri  vasa  sanguinis  adfluxus  minuendus  et  in- 
flammatoriae febris  vis  coercenda  erat.  Iam,  ut  hoc  utroque 
potirer  scopo,  haec  mihi  praecipienda  videbantur: 

Adplicentur  hirudines  duae  ad  quamque  regionem  tempo- 
ralem ; sanguinis  effluxus  ex  vulneribus  ab  illis  factis  non  prius , 
quam  donec  per  se  cesset,  sistatur;  praeterea  imponantur  ad 
plantas  pedum  cataplasmata  calida  ex  avena  excorticata  et  fa- 
rina seminum  lini  parata  et  porrigantur  infanti  pulveres  secun- 
dum hanc  formulam  compositi: 

Hydrarg.  mur.  mit.  gr.  vj. 

Sacch.  lact.  5j* 

M.  F.  Pulv.  divid.  in  vj  part.  aequ. , quarum  una  omni 
bihorio  exhibeatur. 

Praeterea  caput  aegrotulae  ab  omni  involucro  calorem  au- 
gente liberari  et  in  situm  altiorem  elevari  iussi ; pro  victu  iuscu- 
lum  aquosum,  pro  potu  aquam  sufficiente  coctione  depura- 
tam, cum  saccharo  albo  dulcificatam  et  eandem,  quae  cubiculo 
erat,  temperiem  obtinentem  ordinavi. 

Hora  pomeridiana  quarta  aegrotulam  iterum  adii,  cuius 
tamen  statum  vix  inveni  mutatum.  Convulsiones  paulo  post 
hirudinum  applicationem  semel,  sed  minus  vehementes  et  bre- 
vius temporis  spatium,  quam  antea,  explentes  redierant;  san- 
guisugarum ope  sat  larga  sanguinis  copia  emissa  erat  et  dua- 
bus Calomelanos  dosibus  sumtis  factum  erat,  ut  aegrota  bis 
faeces  solutas,  mucosas,  viridescentes  deponeret.  Cum  reliqua 
morbi  conditio  eadem  mansisset,  curam  inchoatam  continuan- 
di 

dam  esse  duxi;  Calomelas  autem , quatuor  demum  horis  elapsis, 
porrigi  iussi. 

Hora  nona  vespertina  infantem  aegrotantem  tertia  vice 
adii.  Convulsiones  non  redierant,  alvus  iisdem,  quas  dixi, 
faecibus  aliquoties  soluta  erat,  bis  sternutatio  adfuerat,  febris 
autem , inquietudinis  aliorumque  symtomatum  eadem  adhuc 
erat  ratio.  lam  Calomelanos  ope  evacuationibus  sat  largis  fa- 
ctis, dosin  hactenus  exhibitam  in  duas  aequales  partes  dividen- 
dam curavi,  quarum  unam  ante  mediam  noctem,  alteram  hora 
matutina  sexta  exhibendam  esse  praecepi.  Praeterea  simul  ve- 
sicatorium  ad  nuchas  applicandum  curavi  et  pro  usu  interno 
emulsionem  secundum  hanc  praescriptionem: 

1^.  Amygd.  dulc.  |g. 

Aqu.  destill.  |iv. 

Terendo  fiat  emulsio,  cui  adde 
Nitri  depurat.  3j*  et 
Sacch.  alb.  5U- 

paratam,  omni  bihorio  ad  cochlear  maius  propinandam  ordi- 
navi. Primam  noctis  partem  puella  inquieta,  sese  iactans,  ge- 
mens, eiulans,  lacrymans,  soporosa,  oculis  inter  soporem  aper- 
tis sitique  frequenti  vexata  transegerat;  postea  autem,  cum 
matutinum  tempus  instaret,  quietior  facta,  per  tres  circiter  ho- 
ras somno  satis  tranquillo  gavisa  erat;  ex  quo  expergefacta  de 
pruritu  a vesicatorio  et  de  cataplasmatibus,  quae  ut  grave  pon- 
dus pedibus  adligatum  sentiebat,  conquesta  erat.  Ceterum  al- 
vus laxa  fuit  eamque  pluries  deposuit,  urinae  vero  parum  misit. 

Cum  ipse  hora  nona  diei  undecimi  mensis  Januarii  illam 
adiissem,  quietior  quam  die  praeterito  in  lectulo  iacebat,  multo 
autem  morosiorem  eam,  quam  antea,  inveniebam,  ita  ut  per- 
aegre  ferret,  cum  manus  eius  brachio  pulsus  disquirendi  causa 
admoverem.  Facies  adhuc  profunde  rubebat,  oculi  minus  pro- 
minebant et  fulgebant,  pupula  sensibilior  quidem,  tamen  adhuc 

dilatata  erat  et  febris  cum  symtomatibus  ad  illam  pertinen- 
tibus a priori  vehementia  satis  longe  recesserat;  caeterum  e 
naribus  tenuis  mucus  profluebat,  convulsiones  vero  redierant 
nullae.  Cutis  plagae  a vesicatorio  factae  tenue  unguenti  de 
uvis  stratum  imponi,  emulsionem  amygdalinam  cum  nitro  con- 
tinuari, cataplasmata  autem  removeri  iussi. 

Intra  reliquum  diei  tempus  aegrota  a cibis  plane  abstinuit, 
potus  aliquid  quandoque  assumsit,  saepe  per  longius  tempus 
oculis  probe  clausis  quiete  dormiit,  bis  faeces  prioribus  similes 
deposuit,  iterata  vice  sternutavit  et  e naribus  tenuem  mucum, 
cum  striis  sanguineis  aliquoties  mixtum,  emisit.  Eundem  fere 
eius  statum,  cum  sub  vesperam  illam  adiissem,  inveni;  febrem 
tamen  iterum  fortiorem,  quam  tempore  matutino,  caput  liberius 
animadverti,  sed  summa  simul  aderat  morositas  et  suae  volun- 
tatis pertinacissima  constantia.  Saepius  etiam,  quod  durante 

morbo  nunquam  factum  erat,  de  oculorum  pruritu  conquesta 

\ 

fuit.  Usum  emulsionis  nitrosae  duxi  continuandam. 

Ad  mediam  usque  noctem  aegrotula  admodum  inquieta 
fuit,  calida,  sicca,  faciei  profunde  rubentis  crebraque  siti  vexata , 
iactaverat  sese,  gemuerat  interdum  et  inter  dormiendum  locuta 
erat,  carotides  et  cor  fortiter  pulsaverant.  Verum,  media  nocte 
transacta,  calor  cutis  et  adauctus  faciei  rubor  sensim  abierant, 
subsequente  somno  placido  et  naturali,  cum  respiratione  aequali 
atque  tranquilla  et  sudore  calido  tam  largo,  ut,  cum  horis  ma- 
tutinis experexisset,  indusium  mutandum  esset. 

Hora  matutina  diei  duodecimi  mensis  Ianuarii  decima 
puellam  inveni  in  lectulo  erectam,  tranquillam,  ludentem  et, 
quamvis  obesset,  quo  minus  pulsuum  rationem  inquirerem,  ma- 
num tamen,  cum  ipsam  salutassem,  placide  porrigentem.  Ca- 
put omnino  liberum  erat;  oculos,  faciei  ruborem,  calorem,  re- 
spirationem, vocem  et  loquelam  in  statu  normali , pulsus  tamen 
naturalibus  paulo  frequentiores  inveni;  caeterum  potuum  cibo- 

rumque  desiderium  aderat  nullum;  linguam  tenui  atque  mobili 
pituitae  albescentis  strato  obtectam  deprehendi,  naribus  magna 
limpidi  muci  copia  promanabat,  alvus  ex  viginti  quatuor  cir- 
citer horis  clausa  erat  et  urina  nubeculam  mucosam  continebat. 

Xam  cum  periculum,  quod  ex  cerebri  affectione  metuendum 
erat,  feliciter  fugatum  esset,  digestionis  restituendae  causa  pri- 
marum potissimum  viarum  ratio  habenda  erat,  quare  potionem 
salinam  praescripsi  hancce  : 


M.  D.  S.  Sumatur  cochlear  maius  omni  bihorio. 

Huius  remedii  usu  factum  est,  ut  ciborum  appetentia  redi- 
ret, tunicae  Schneiderianae  secretio  rite  procederet  et  infans 
plane  convalesceret;  sexto  namque  ab  initio  morbi  die  lectulum 
illa  relinquere  potuit.  Paucis  diebus  post  penitus  sanatam  puel- 
lam parentibus  reddidi. 


Liqu.  terr.  fol.  tart. 


Syr.  sacch.  aa  fft. 


EPICRISIS. 


Nec  doctus  et  sublimis , non  nisi  verus  et  utilis  esse  considero. 

Haec  brevis  est  historia  morbi  a me  ipso  observati,  cuius 
sincerrimam  et  secundum  naturam  accuratissime  depictam  ima- 
ginem reddere  conatus  sum.  Huncce  morbum,  quamvis  gravem 
et  periculosum  eum  fuisse  indicem,  haud  tamen  rarum  vel  no- 
vum esse  mihi  persuasissimum  habeo.  Longe  etiam  absum,  ut 
eius  tum  diagnosin,  tum  curationem  difficilem  dicam,  ut  potius 
censeam,  peritum  quemvis  medicum  practicum  veram  eius  natu- 
ram facile  detegere  et  medelam  sanitati  restituendae  accommo- 
datam invenire  posse.  Nihilominus  tamen  plura  de  diagnosi 
et  denominatione,  de  symtomatibus  item  et  cura  huius  aegritu- 
dinis commemoranda  habeo,  quae  in  sequentibus  pagellis  cum 
doctis  lectoribus  communicare  constitui. 

Cum  in  relatione  de  aegritudine  diagnoseos  eius  mentionem 
fecerim,  illam  febrem  inflammatoriam  cum  forti  versus  cere- 
brum congestione  dixi.  Hanc  denominationem , multos  fore , qui 
vituperent,  lectores,  nullus  dubito.  Ipse  ego  anceps  aliquamdiu 
haesi,  an  non  iure  encephalitidis  aut  hydrocephali  acuti  nomen 
illa  mereatur.  Gloriosius  enim  utique  est  encephalitidem  aut 
hydrocephalum  acutum  curasse,  quam  febrem  inflammatoriam. 

Cum  autem  encephalitidem  veram  non  adfuisse  mihi  persuasis- 
simum  habeam,  maiorem  laudem  veritati  posthabendam  esse 
censeo.  Aberant  quippe  plura  symtomata,  quae  cerebri  inflam- 
mationibus peculiaria  habentur:  capitis  dolores  modo  sinciput 
modo  occiput  occupantes,  nunc  lancinnantes  et  perforantes, 
nunc  pulsantes  vel  prementes;  desiderabantur  itidem  deliria  fu- 
riosa, tunicae  coniunctivae  rubor,  torvus  et  furiosus  oculorum 
obtutus,  pupula  contracta,  lucifuga,  nimia  visus  auditusque 
acies  et  omnino  vehemens  ista  functionum  cerebralium  exaltatio , 
qua  fortis  et  genuina  cerebri  inflammatio  se  prodit.  Neque 
praesto  erant  symtomata  ex  depressa  praeter  normam  cerebri 
actione  nata,  quae  varii  auctores  ei  encephalitidis  formae,  quae 
exsudatione  terminatur,  propria  dicunt,  quae  sunt:  capitis  gra- 
vedo et  obtusus  dolor,  stupor,  deliria  mussitantia,  oculorum 
in  cavum  retractio  atque  timidus  adspectus,  faciei  pallor,  la- 
biorum e rubro  livescentia  aut  albedo,  linguae  sorde  illitae  co- 
lor brunneus,  halitus  ingrati  odoris,  aucta  regionum  hepatis  et 
ventriculi  sensibilitas , abdominis  contractio,  pulsuum  tarditas, 
violata  aequitas  et  regula,  cutis  discoloris  laxitas  et  siccitas, 
caloris  imminutio,  exanthema  circa  labia,  collum  et  acromion 
progerminans,  tandem  frequens  manuum  ad  caput  motus  atque 
genitalium  frictio. 

Alterius  morbi,  hydrocephali  videlicet  acuti  nomine  mor- 
bum a me  descriptum  insignire  nolui,  primum,  quod  nonnulla 
illius  signa  peculiaria,  v.  g.  pulsus  tardi,  et  inprimis  collectae 
aquae,  unde  nomen  illud  pendet,  symtomata  omnino  aberant; 
deinde  etiam , quod  in  universum  hoc  nomen  ad  statum 
morbosum,  cui  tributum  ab  auctoribus  est,  significandum 
parum  apte  electum  esse  censeo.  Etenim  inter  omnes  medi- 
cos constat  et  omnes,  qui  de  pathologia  commentati  sunt, 
auctores  uno  ore  nos  edocent  exsudationem  serosam  ad  exitus 
inflammationis  pertinere;  immo  ii  scriptores,  qui  de  hydroce- 

phalo  acuto  optime  egerunt,  veluti  Quin,  Rush,  Baume,  Vieus- 
seux,  Coindet,  Mathey,  Goelis  1)  inflammationem  tanquam  hy- 
dropis ventriculorum  praeviam  causam  accusant  et  in  hydroce- 
phali  acuti  stadiis  prioribus  fere  eadem  sym tornata,  quae  sunt 
encephalitidi  propria,  praesto  esse  fatentur ; — porro  iidem  mo- 
nent, se  in  infantum,  quos  hydrocephalo  acuto  enecatos  fuisse 
narrant,  sectionibus  nequaquam  aquae  exsudatae  aliquid  de- 
texisse, sed  solius  inflammationis  interdum  vestigia  invenisse2); 
— saepe  etiam,  uti  plures  Goelisii  observationes  testantur, 
aquam  nullam,  sed  aliud  inflammationis  productum,  nempe  lym- 
pham plasticam,  coagulatam,  in  psetidomembranas  concretam 
aut  verum  pus  se  animadvertisse  referunt.  Accedit  et  hoc,  quod 
iidem  clari  viri  in  sola  encephalitidis  cura  sic  dicti  hydroce- 
phali  acuti  sanationem  positam  esse,  aegrotum  autem,  si  ex- 
sudatio  vere  locum  habuerit,  periturum  esse  contendunt 3).  Pro- 
inde, si  haec  cuncta  recte  considero,  quo  iure  morbus,  qui  re 
vera  inflammatio  cerebri  est,  hydrocephali  acuti  nomine  insi- 
gniatur (cum  a potiori  denominatio  fieri  soleat),  non  intelligo. 
Si  quis  forte  obiicere  velit,  exsudationem4)  saepe  sine  ulla  in- 

1)  Goelis  in  egregio  de  hydrocephalo  acuto  tractatu,  Viennae,  1815,  Tom.  I 
pag.  11,  disertis  verbis  ait:  Die  hitzige  Gehirnholenwassersucht  ist  immer  eine 
Secundar-Krankheit  einer  vorausgegangenen  entzundlichen  Turgescenz  und  Ent- 
ziindung  der  Gehirnhaute  oder  der  Gefasse  des  Gehirnes  selbst , nach  Rush, 
Marcus  und  andern. 

Caeterum  Goelis  inter  stadia,  in  quae  morbum  illum  distribuit,  secundum 
inflammatorium  ab  ipso  dictum  recenset.  ( 

2)  D.  A.  Mathey  in  libello  suo  de  hydrocephalo,  ad  cuius  versionem 
germanicam  Exp.  Cerutti  praefatus  est,  pagg.  5,  161  et  164,  atque  Goelis  in 
operis  iam  laudati  Tom.  I pagg.  197  ad  198  et  pag.  260. 

3)  Goelis  1.  1.  Tom.  I.  pag.  100  et  pag.  126. 

4)  Armstrong  exsudationem  illam  sine  ulla  inflammatione  ex  sola  con- 
gestione venosa  oriri  posse  contendit,  statum  autem  morbosum  sic  obortum  mi- 
nime hydrocephalum  acutum,  sed  febrem  congestivam  appellat. 

flammatione  oriri  posse,  inflammationem  igitur  hydropis  illius 
necessariam  causam  non  sistere,  equidem  illi  haudquaquam  con- 
tradico; istum  autem  hydropem  morbum  illum,  quem  auctores 
sub  hydrocephali  acuti  describunt  nomine,  unquam  esse  consti- 
tuturum, pertinaciter  nego.  Talis  enim  exsudatio  in  ventricu- 
lis aut  inter  meninges  sine  praevia  inflammatione  facta  aut  tar- 
dius aut  rapidius,  quam  hydrocephalus  acutus,  ad  finem  ten- 
dit; in  priori  scilicet  casu  illam  apoplexia  aquosa,  in  posterio- 
ri hydrocephalus  chronicus,  vel,  ut  equidem  dicere  malim,  hy- 
drocephalus genuinus  insequitur.  Denique,  si  quis  dixerit,  mor- 
bi denominationem  medico  perito  parvi  esse  momenti,  quod 
causis,  nequaquam  autem  nominibus  morborum  remedia  oppo- 
nantur, et  hoc  lubentissime  largior;  falsam  autem  denominatio- 
nem hoc  modo  aut  excusatum  aut  defensum  iri  minime  credo. 
Etenim  non  omnes  medici  artis  suae  iam  vere  periti  sunt,  in- 
veniuntur etiam  inter  illos,  qui,  quamvis  per  longum  tempus 
praxin  medicam  exercuerint,  nunquam  tales  fiunt.  Quid  si  ta- 
les, in  hydrocephali  acuti  curatione  ad  solum  mali  nomen  re- 
spicientes, omisso  apparatu  antiphlogistico,  a quo  secundum  op- 
timorum observatorum  experientiam  unica  restituendae  sanitatis 
spes  pendet,  medicaminibus  excitantibus  et  vasorum  cerebralium 
actionem  augentibus  inflammatorium,  qui  obtinet,  statum  fero- 
ciorem reddunt  sicque  efficiunt,  ut  morbus  subita  morte  finiatur? 

Congestionem  ad  vasa  cerebralia  in  casu  nostro  illud  fuisse 
momentum,  ex  quo  summum  et  proximum  instabat  periculum, 
illucet;  quare  etiam  illam  tollendi  primum  curationis  erat  offi- 
cium. Attamen  hanc  cerebri  oppletionem  malum  primarium 
haud  fuisse,  sed  illam  potius  una  cum  febre  ab  alio  stimulo 
originem  duxisse  mihi  credibile  est.  Ubi  enim  morbi  causas 
occasionales,  decursum  et  crisin  respicio,  haec  mihi  eius  obver- 
satur imago.  Ex  pedum  refrigeratione  in  cubili,  cuius  erat  pa- 
vimentum frigidissimum,  facta  tunicae  mucosae  narium  irritatio 

et  ex  illa  febris,  quae  pro  anni  tempore  et  valida  aegrotae  con- 
stitutione inflammatoria  erat,  oriebatur.  Versus  hunc  stimulum, 
in  loco  cerebro  admodum  vicino,  puellae  robustae  et  succi  ple- 
nae sanguis  tanta  vi  et  copia  ferebatur,  ut  crisis  nimia  inten- 
tione impediretur,  cerebri  vasa  sanguine  obruerentur  et  hinc 
omnis  illa  vehementissimorum  symtomatum,  quae  encephalitidis 
formam  simulabant,  turba  concitaretur.  Imminuta  demum  et 
a cerebro  deducta  sanguinis  copia,  natura,  sua  ipsius  vi  antea 
obruta,  ad  viam,  quam  ab  initio  ingredi  molita  erat,  redire  po- 
terat et  morbum,  uti  simplicem  eatarrhum,  crebra  sternutatione 
et  denique  larga  muci  secretione  iudicabat. 

Inter  symtomata,  quibus  morbus  se  prodidit,  insolita  erant 
nulla.  Omnia  enim,  partim  ex  sanguine  in  cerebri  vasis  accu- 
mulato, partim  ex  febris  natura  facile  explicari  possunt.  Atta- 
men sunt  quaedam  inter  illa,  quae  accuratiori  contemplatione, 
quam  hactenus  illis,  quantum  equidem  scio,  contigit,  digna  sunt. 

Narravi  pag.  7 aegrotulam  adsidue  labia  atque  nares  di- 
gitis vexasse.  Haec  libido,  digitorum  apicibus  in  nares  fo- 
randi et  labia  unguibus  fricandi,  ex  pruritu,  ab  illarum  partium 
siccitate  oriundo,  facile  explicatur.  Admodum  constantem  autem 
hanc  libidinem  multarum  cerebri  nervorumque  affectionum  co- 
mitem, praecipue  apud  infantes,  esse  animadverti,  ita  ut  il- 
lam pro  phaenomeno  in  dignoscendis  morbis  haud  spernendo 
habeam,  quod  etiam  apud  adultiores  aegrotos  non  raro  obser- 
vavi. Plerique  auctores,  cum  veteres  tum  recentiores,  v.  g. 
Gruner  5),  Danz6),  Haase7)  pruritum  narium  inter  symtomata 

5)  Ch.  G.  Gruner  Physiol.  irnd  Pathol.  Zeichcnlehre.  Jena,  1801.  psagg. 
338  et  486. 

6)  Allgem.  Medizin.  Zeichenlelire  v.  D.  F.  G.  Danz  , neu  bearbeitet  von 
D.  J.  Ch.  A.  Heinroth,  Lips. , 1812.  pag.  232. 

7)  D.  W.  A.  Haase,  Ueber  die  Erkenntniss  und  Cur  der  chronisch,  Krank- 
heiten.  Wien,  1820.  Band  III.  Abth.  2.  par.  819. 

status  verminosi  numerant,  in  quo  casu  tamen  utplurimum  sine 
febre  et  cum  longe  aliis  symtomatibus  coniunctus  ille  depren- 
ditur,  quae  Haase  8)  et  Goelis  9 10)  accurate  recensuerunt.  Caete- 
rum  scriptores  modo  laudati  de  solo  narium  pruritu  disserunt, 
nullam  autem  perpetuae  illius  et  automathicae  quasi  digitorum 
actionis  iniiciunt  mentionem  1 °). 

Triste,  quod  huc  spectat,  exemplum  virginem  concernit, 
decimum  septimum  annum  agentem,  quae  febre  nervosa  lenta,  per 
plures  septimanas  durante,  proh  dolor!  haud  ita  pridem  obiit.  Illa 
quippe  per  omnem  morbi  decursum  obtutu  decumbebat  stupido; 
animus  solo  sui  ipsius  statu  occupatus  videbatur;  digitis  autem 
sine  intermissione  in  nares  forabat,  unguibus  scissam  labiorum 
cutem  contorquebat  et  avellebat.  Tanta  huic  tristi  oblectationi 
satisfaciendi  cupido  erat,  ut,  vel  precibus  vel  adhortatione  se- 
vera, vix  ac  ne  vix  quidem  ab  illa  retineri  possit. 

Talia  ego  exempla,  ex  quo  tempore  lectulos  aegrotorum 
adii,  saepe,  praeeipue  apud  infantes  vidi,  ita  ut  nunc  illam 
digitorum  actionem  tanquam  signum  admodum  perniciosum  con- 
siderem et  non  multum  absim,  quin  inter  axiomata  referendam 
esse  censeam  enuntiationem  hanc:  illos,  qui  in  morbo  febrili 
digitis  perpetuo  in  nares  forant  et  labia  unguibus  petunt,  gravi 
nervorum  aut  cerebri  strage  laborare. 

In  morbi  descriptione  singulas  respirationis,  quas  observa- 
vi, mutationes  accurate  annotare  studui,  quod  mihi  quidem, 
tum  ad  diagnosin,  tum  ad  prognosin  constituendam  summa  vi- 
detur illarum  dignitas  esse.  Varios  respirationis  modos  qui  ex 
huius  functionis  alienata  vi,  frequentia,  velocitate,  magnitudi- 


8)  1.  1.  Band  Iit.  Abth.  1.  par.  414. 

9)  1.  1.  Band  I.  pag.  62. 

10)  Goelis  uno  tantummodo  operis  sui  loco,  Bd.  1 pag.  38.  huius  symto- 
matis , ex  auctoritate  Consbruchii  , meminit. 

ne,  ordine  et  sono  nascuntur,  a variis  scriptoribus  accurate  no- 
tatos legimus.  Verum  plerique  eorum  has  respirationis  a nor- 
ma aberrationes  ad  morbosum  organorum,  quibus  perficitur  ille 
processus,  statum  referunt;  minus  vero  illarum  dignitatem  in 
iis  morbis,  ubi  proprium  organorum  respirationis  malum  non 
adest,  extollunt.  At  enim  in  his  ipsis  et  inprimis  rursus  in  iis, 
qui  nervos  aut  cerebrum  afficiunt,  respirationis  modus  signum 
est,  quod  equidem  gravissimi  momenti  statuo. 

Huic  sententiae  ipsa  aegrotulae  meae  respiratio  argumento 
esse  potest,  quippe  quae  modo  tacita  et  vix  sensibilis,  modo 
velox,  agitata  et  inaequalis,  modo  eiulans  et  suspiriosa  obser- 
vabatur. At  infantis  illius  larynx,  trachea  et  pulmones  plane 
sani  erant  et  cerebri  solum  functiones  ex  sanguinis  congestione 
laesae  inveniebantur.  Easdem  morbosas  respirationis  variatio- 
nes Goelis  et  Matiiey  in  infantibus  hydrocephalicis  se  obser- 
vasse 1L  11.  enarrant,  imo  contendunt  illi  viri  experti  in  infan- 
tibus iunioribus,  qui  loquela  adhuc  carent,  ex  solo  eiulatu,  ge- 
mitu et  suspirio  illo  aquae  in  cerebro  exsudatae  praesentiam 
colligendam  esse.  Huc  etiam  pertinet  singularis  respirationis 
alteratio  morbosa,  a nullo,  excepto  Goelisio,  quantum  mihi 
cognitum  est,  auctore  hactenus  notata  et  accurate  descripta, 
quam  aliquoties  observandi  mihi  copia  facta  est.  Ille  quippe 
plenus  fidei  auctor,  ubi  de  difficultate  apud  iuniores,  dentitione 
occupatos  et  loquelae  usu  adhuc  destitutos  infantes  stadium  tur- 
gescendae, exsudationi  aquosae  praeviae,  cognoscendi  disserit, 
inter  signa  quibus  de  eo  certiores  fieri  possumus,  recenset  inso- 
litam et  adsiduam  clamitationem  cum  tanta  anhelatione,  ut  re- 
spiratio inter  illam  penitus  evanescere  videatur  (Verkeuchen 
bis  zur  Athemlosigkeit) 1 1).  Repetit  hoc  symtoma  in  singula- 
rum hydrocephali  chronici  formarum  descriptione,  et  nomina- 


li) L.  1 Bd,  I.  pag.  23. 

tim  in  ea  huius  mali  specie  illud  praesto  esse  dicit,  quae  capi- 
tis deformatione  se  prodit  nulla  1 2). 

Data  occasione  iam  hoc  rarius  occurrens  et  minus,  ut  vi- 
detur, cognitum  symtoma,  quod  adstantibus  (quoniam , non  sine 
iusta  causa  metuunt,  ne  cum  respiratione  simul  ipsa  vita  ces- 
set) periculosissimum  apparet,  paulo  accuratius  describere  et  ob- 
servationibus, quas  ipse  feci,  illustrare  tentabo.  Haec  anhela- 
tio fit  altissima  inspiratione,  per  quartam  circiter  minutae  par- 
tem, interdum  etiam  longius,  protracta,  inter  quam  facies  pro- 
funde rubet  et  turget,  atque  capitis  extremitatumque  motus  fere 
convulsivi,  certe  involuntares  animadvertuntur,  cum  sono  acuto 
et  anheloso,  quam  deinde  exspiratio  tarda  et  tam  tacita  sequi- 
tur, ut  vix,  nisi  reliquorum  symtomatum  cessatione,  observetur. 
Infans  nunc  sese  colligit,  sed  per  breve  adhuc  tempus  lassus 
decumbit  vel  placide  dormit.  Hic  impetus  forti  tussis  ferinae 
paroxysmo  simillimus  est;  tussis  autem  ipsa  ubique  caret.  Sae- 
pe clamitatione,  iracundia  et  subita  somni  perturbatione  hoc 
symtoma  provocatur,  saepissime  autem  sine  ulla  causa  mani- 
festa oritur.  In  hac  igitur  re  ab  iis,  quas  Goelis  fecit,  meae 
recedunt  observationes,  quas  nunc  enarrare  a re  non  alienum 
habeo. 

Puer  nonum  agens  vitae  mensem,  a nutrice  sana  lactatus, 
hactenus  optima  valetudine  gavisus  erat.  Cum  autem  dentitio- 
nis tempus  accessisset  sensim  ille  morosior  fiebat  et  macilentior, 
abdomen  simul  tumidum  erat  et  inflatum,  digestio  laesa  et  uri- 
nae excretio  imminuta,  cutis  flaccescebat,  pedum  autem  atque 
vultus  oedema  albescens  aderat,  in  quo  digito  facta  fovea  per 
aliquod  temporis  intervallum  remanebat.  Haec  symtomata,  qui- 
bus febris  iuncta  erat,  inflammatoriam  glandularum  mesaraica- 
rum  affectionem  prodere  videbantur,  cui  malo  paulo  ante  hu- 


12)  L.  1.  Bd.  II.  pagg.  42-43. 

ius  ipsius  pueri  frater  succubuerat.  Praeterea  cum  his  morbi 
scrophulosi  signis  anhelatio  illa  modo  descripta  aderat,  quae 
morbi  periculum  magis  magisque  augebat.  Apta  tamen  et  cir- 
cumspecta viri  Exc.  et  Exp.  mihique  plurimum  reverendi , 
D.  M.  Muelleri  curatione  factum  est,  ut  infans  morti  propinquae 
eriperetur. 

Alius  puer,  habitus  admodum  scrophulosi,  capite  magno, 
abdomine  tumido  visceribusque  male  digerentibus  praeditus  ini- 
tio secundi  vitae  anni,  cum  duo  demum  dentes  prorupissent, 
sine  manifesta  causa  eadem  anhelatione  mira  excruciabatur. 
Sed  et  hic  aegrotus  viri  clarissimi,  mihi  et  affinitatis  vin- 
culo coniuncti  et  ob  multa  in  me  collata  beneficia  grato  pio- 
que  animo  venerandi  D.  et  P.  Schwartzii  salutifera  manu  ser- 
vatus est. 

Infelicem  e contrario  exitum  vidi  in  puero,  septem  menses 
nato,  tenero,  scrophuloso  neque  matris  neque  nutricis  almo 
ubere  fruente;  is  enim,  praevia  levi  tussicula  catarrhali,  et  du- 
rante leni  diarrhoea,  qualem  infantibus  inter  dentitionem  pecu- 
liarem habent,  formidabili  illa  anhelatione  corripiebatur.  Par- 
oxysmi huius  mali  mox  sine  ulla  causa  conspicua,  inprimis 
cum  infans  e somno  expergefieret,  ter  quaterve  per  diem  redi- 
bant, mox  per  unum  vel  duo  dies  omnino  deficiebant,  infantem 
autem,  ubi  finierant,  sine  manifesti  morbi  vestigio  tranquillum 
et  placidum  relinquebant.  At  enim  cum  per  plures  septimanas 
idem  status  permansisset,  puer,  qui  brevi  ante  placido  vultu  ri- 
debat, inter  anhelantem  et  altissimam  inspirationem  obibat  et, 
omnibus  ad  resuscitandam  vitam  aptis  remediis  frustra  in  usum 
vocalis,  mortis  praeda  permanebat. 

Denique  eiusmodi  respirationis  alienationem  observavi  in 
puero  secundum  vitae  annum  ingresso,  scrophuloso  et  crusta 
lactea  affecto,  ceteroquin  sano  et  bene  nutrito.  Ille  quippe  in 
dentitionis  periodo  tales  longas  et  anhelosas  inspirationes  pas- 

sus  est,  quae  aliquoties  per  diem  accesserunt;  aut,  quod  quan- 
doque fiebat,  earum  loco  aut  post  eas,  animi  deliquia  compa- 
ruerunt,  quae  in  statum  soporosum,  per  quadrantem  horae  pro- 
tractum, transire  solita  sunt.  Eadem  medendi  methodo,  qua 
hydrocephali  acuti  curatio  absolvitur,  administrata  omnia  ilia 
signa  evanuerunt. 

In  cunctis  hisce  casibus  aquam  in  cerebro  collectam  fuisse 
hancqtie  abnormitatem  singulari  illa  anhelatione  sese  prodidisse 
mihi  quidem  probabile  est.  Neque  ullus  dubito  quin  talis  aquosa 
colluvies,  in  infantibus  praecique  scrophulosis  et  ad  rhacliiti- 
dem  pronis,  omnino  non  raro  occurrat.  Hoc  onus  organismus, 
si  reliqua  eius  valetudo  integra  perseverat,  veluti  alia  vitia,  v. 
g.  cordis  quaedam  mala,  sine  damno  per  longum  tempus  tole- 
rare, imo  quandoque  feliciter  superare  potest.  Admisso  autem 
nocivo  stimulo  novo,  tunc  vi  sua  tantum  pondus  sustinendi  pri- 
vatur et  nunc  demum  illud  lethiferos  effectus  exserit.  Quod 
ubi  fit,  vel  subito  apoplexia  aquosa  irrumpit,  vel  morbo,  novo 
stimulo  illo  excitato,  periculosa  hydropis  cerebri  symtomata  sese 
immiscent. 

Non  est  e consiliis  meis  in  hac  dissertatione  in  respiratio- 
nis alienationes  accuratius  inquirere , earumque  auctoritatem 
in  cognoscendis,  inprimis  cerebri  nervorumque,  morbis  exemplis 
et  observationibus  illustrare , sed  adumbrasse  illam  iam  mihi 
sufficit.  Ubi  autem  mihi  largior  in  posterum  observandi  copia 
et,  quo  observationes  meas  cum  aliorum  auctorum  relationibus 
conferam  et  expleam,  tempus  praesto  erit,  hane  gravissimi  mo- 
menti materiam  fusius  et  accuratius  exponere  apud  animum 
meum  constitui.  Non  possum  tamen,  quin,  priusquam  hunc 
brevem  de  vitiatae  respirationis  dignitate  pathologica  excursum 
finiam,  medici  practici,  plurimum  aestumati,  mihique  carissi- 
mi sententiam  afferam , quam  saepius  mecum  communicavit 
quaeque  his  continetur  verbis:  se  morbos,  in  quibus  pulsuum 

ictus  plurimum  a naturali  statu  recedant,  curare  malle,  quam 
in  quibus  respiratio. 

Non  minus,  quam  respirationis  alienationes,  vocis  atque 
loquelae  mutationes  praeternaturales  ad  certam  diagnosin  et 
prognosin  construendam  multum  conferunt;  neque  in  iis  solum 
morbis,  qui  harum  functionum  organa  occupant,  sed  etiam  in 
aliis,  praecipue  cerebri  nervorumque  affectionibus  summa  mihi 
dignae  videntur  attentione.  Nonnumquam  enim  ex  sola  vocis 
aut  loquelae  peculiari  mutatione  me  instantis  status  nervosi  su- 
spicionem concepisse  recordor,  quam  deinde  insequens  morbi 
decursus  non  modo  abstulit,  sed  potius  comprobavit  Ex  quo 
tempore  talibus  exemplis  in  vocis  et  loquelae  dignitatem  semio- 
ticam  attentus  factus  eram,  illarum  mutationes  apud  aegrotos 
accuratius  animadvertere  studui;  hactenus  autem  me,  qui  has 
subtiles  diversitates , quas  iterata  demum  exercitatione  auris 
distinguere  callet,  describam,  imparem  sentio.  Portenschlag 
in  libro  suo  de  hydrocephalo  monet:  uti  omnem  aegrotorum 
habitum  ita  etiam  vocem  apud  hydrocephalicos  mutatam  esse, 
qualis  autem  sit  illa  mutatio  non  explicat.  Non  desunt  tamen 
auctorum  observationes,  quae  singulas  vocis  mutationes  enume- 
rant, quibus  ad  sententiam  meam  comprobandam  uti  possum. 
Sic  Baglivius  ait:  „ Aphoniam  et  raucedinem  non  raro  pro- 
„ drcmum  convulsionum  epilepticarum  esse";  item  Alpinus: 
„ Aphoniae  lethales  sunt,  quae  cum  vehementi  delirio  aut  in 
„ delirium  vehemens  desinunt  aut  a vehementi  delirio  sequun- 
„ tur.  Aeque , quae  cum  spiritu  sublimi  vel  brevi  etiam.  Porro , 
„quae  ex  convulsionibus,  ab  inanitione  ortis,  pariterque  cum 
„ singultu  contingunt";  et  Kleinius:  „ Aphonia  et  voces  vitia- 
„ tae,  ut  tremula,  stridula,  clangosa  etc.  in  acutis  male,  maxime 
„in  phrenesi  et  ardentibus.  Aphoniae  cum  exsolutione  virium, 
„cum  stupore,  rigore,  convulsione  totius  corporis,  cum  delirio 
„ aliisque  symtomatibus  gravioribus,  omnes  pessimae,  pernicio- 

„sae,  mortiferae.^  Pleraeque  vero  harum  observationum  solum 
perfectum  vocis  defectum  concernunt,  et  tantum  quid  ille  ad 
prognosin,  non  etiam  quid  ad  diagnosin  faciat,  edocent.  At- 
tamen subtiliores  illae  vocis  alienationes,  quae  ex  mutati  eius 
vi,  firmitate,  aequitate,  sono  aliisque  oriuntur  non  minus  ac- 
curata medicorum  practicorum  attentione  digna  videntur,  quam 
ipsa  aphonia.  Ad  has  alienationes  illas  pertinere  puto,  quas 
GOELIS  inter  hydrocephali  symtomata  refert,  scilicet:  sonum 
vocis  nasalem,  grunnientem,  crepantem  (schnalzenden);  item 
vociferationes  illas  subitas,  vehementissimas  et  acutas,  quas 
Mathey  inter  pathognomonica  factae  exsudationis  in  cerebro 
signa  enumerare  nullus  dubitat.  Huc  denique  etiam  illas  vo- 
cis et  loquelae  mutationes  referendas  esse  censeo,  quas  in  ae- 
grotula  mea  observavi  et  in  praemissa  morbi  historia  com- 
memoravi. 

Perpauca  sunt,  quae  de  morbi  curatione  mihi  etiam  ad- 
denda videntur.  Sanguinis  evacuationem  in  hoc  casu  prae  cae- 
teris  necessariam  fuisse,  nullum  fore  puto  medicum,  qui  neget. 
Quare  illico  illam  eamque  tam  largam , quam  morbi  vis  et  ae- 
grotantis valida  constitutio  expostulabat,  instituendam  curavi, 
atque  eandem  ob  rationem  sanguinis  fluxum  non  prius  inhiberi 
iussi,  quam  donec  per  se  ille  cessaret.  Saepe  hirudinum  ap- 
plicatio optatum  effectum  salutarem  solam  eam  ob  causam  non 
affert,  quod  aut  pusillae  et  languidae  hirudines  fortiter  sugere 
non  valent  et  satis  amplas  et  irritatas,  ex  quibus  sanguis  pro- 
manet,  plagas  non  relinquunt,  aut  velox  et  multis  occupatus 
negotiis  chirurgus  sanguinis  effluxum  ante  tempus  constitutum 
sistere  properat.  Iteratus  sanguisugarum  usus  aerumnam  semel 
admissam  non  ubique  removet;  namque  verissima  permanet 
illa  enuntiatio:  sanguinis  missionem  largam,  ab  initio  factam, 
multo  maioris  esse  ellicaciae  atque  utilitatis,  quam  repetitam 
sed  parcam. 

Calomelanos  dosin,  quam  aegrotae  meae  exhibui , haud  scio 
an  non  ilii  probaturi  sint  medici,  qui  hoc  medicamine  praestantis- 
sime minori  dosi  uti  consueverunt.  At  enim  ego  longiore  ob- 
servatione hanc  Galomelas  in  morbis  inflammatoriis,  qui  subita 
minantur  terminari  exsudatione,  adhibendi  rationem  tam  com- 
probatam habeo,  ut  illam  aptissimam  et  utilissimam  censeam. 
Salutares  huius  remedii  effectus,  ea  copia  adhibiti,  ut  brevi 
tempore  alvi  solutiones  adducat,  secundum  leges  antagonismi 
mihi  explicare  studui.  Calomelas  enim  larga  manu  ingestum 
subito  totius  tubi  intestinalis  sensibili tatem  ita  auget  atque  ex- 
tollit, ut  aliis  locis,  ubi  adaucta  erat,  necessarie  illa  facultas 
diminui  debeat.  An  simul  aucta  vasorum  resorbentium  actio 
ad  imminuendum  inflammatorium  statum  conferat  nec  ne,  id 
virorum  me  doctiorum  iudicio  relinquo.  Remedium  corrigens, 
v.  g.  Magnes,  carbon.  vel  pulv.  ostracodermat.,  uti  fieri  solet, 
mercurio  adiunxi  nullum,  hanc  secutus  rationem:  rectum  medi- 
camen correctione  egere  nulla,  medicamen  autem,  quod  cor- 
rectione egeat,  rectum  esse  non  posse. 

Digitalem  purpuream,  sublata  cerebri  affectione,  in  usum 
vocandam  esse  non  censui,  quod,  aquam  exsudatam  esse  nul- 
lam, mihi  habui  persuasissimum.  Praeterea  hanc  ego  plantam 
iis  adnumero  medicaminibus,  a quorum  usu  lubenter  abstineo, 
cum  a variis  artis  nostrae  magistris  laudatos  illius  effectus  non 
omni  exceptione  maiores  esse  putem.  Ita  admodum  collaudata 
est  Digitalis  purpureae  virtus  sanguinis  motum  abnormem  coer- 
cendi et  pulsus  reddendi  tardiores  atque  aequiores.  Equidem 
post  eius  administrationem  pulsus  saepe  tetigi  immutatos,  sub- 
inde irregulares  et  unum,  imo  duo  ictus  plane  intermittentes, 
tardiores  autem  vix  unquam  deprehendisse  eos  recordor.  Porro 
stranguriam  non  rarius  eius  usum  subsequi  vidi,  quam  largio- 
rem urinae  excretionem.  Semel  etiam,  cum  secundum  metho- 
dum a Fischero  commendatam,  incipienti  phthisico  largiores 

eius  doses  praescripsissem , dolores  vehementissimos  obortos 
esse  observavi  in  diversis  corporis  partibus , quos  aegrotus  ita 
se  sentire  asseverabat,  ac  si  gravi  malleo  membrum  affectum 
fortissime  percuteretur. 

Ceterum  finito  morbo  ad  aegrotae  meae  restaurandas  vi- 
res remedia  adhibui  omnino  nulla,  quod  talia,  ut  in  plerisque 
aliis  casibus,  sic  inprimis  apud  infantes,  superflua  esse  ratum 
habeo.  „ Corpus  impurum  non  nutriendum  “!  purificatum  e 
contrario  apte  nutriatur,  idque  sine  ullis  elixiriis,  essentiis, 
tincturis  et  extractis  amaris  sanum  robur  recuperabit. 


